બૉલીવુડ અભિનેતા - નિર્માતા - દિગ્દર્શક સોહેલ ખાને પોતાની ફિલ્મ મેંટલ 22મી નવેમ્બરે રિલીઝ થવાની અટકળોને ફગાવતાં જણાવ્યું છે કે તેમનું એવું કોઈ આયોજન નથી . ફિલ્મમાં સોહેલના ભાઈ અભિનેતા સલમાન ખાન મુખ્ય ભૂમિકામાં છે . સોહેલે જણાવ્યું - હું 22મી નવેમ્બરે ફિલ્મ રિલીઝ કરી રહ્યો છું , તે વાત મારા માટે નવી છે . હવે લોકો મારા માટે નક્કી કરવા લાગ્યાં છે કે હું ક્યારે પોતાની ફિલ્મ રિલીઝ કરીશે . તેમણે જણાવ્યું - જે ઝડપે ફિલ્મનું શૂટિંગ ચાલી રહ્યું છે , તે જોતાં વર્ષાંત સુધી ફિલ્મ રિલીઝ થઈ શકશે , પરંતુ મેં કોઈ તારીખ નક્કી નથી કરી . મેંટલ સોહેલ ખાન દિગ્દર્શિત પાંચમી ફિલ્મ છે . તેમણે 1997માં ઔઝાર ફિલ્મ સાથે દિગ્દર્શનની શરુઆત કરી હતી . સૂત્રોના જણાવ્યા મુજબ સલમાન અને સોહેલ ડિસેમ્બરના મધ્યમાં ફિલ્મ રિલીઝ કરવા ધારે છે . ડિસેમ્બરના અંતે ધૂમ 3 પણ રિલીઝ થઈ રહી છે . સલમાન ખાન પોતાની ફિલ્મ મેંટલ ડિસેમ્બરમાં રિલીઝ કરવા માંગે છે , પરંતુ ધૂમ 3માં વિઘ્ન નથી નાંખવા માંગતા , કારણ કે આ ફિલ્માં તેમના બંને નજીકના મિત્રો આમિર ખાન તથા કૅટરીના કૈફ છે . મેંટલમાં ડેઝી શાહ અભિનેત્રી છે . ઉપરાંત સના ખાન , વત્સલ સેઠ , અસ્મિત પટેલ તથા મુકુલ દેવ પણ છે .